stanford-oval/wikipedia huggingface dataset:
אולטרה-מאפי
סלעים אולטרה-מאפיים > סלעים אולטרה-אשלגניים ומליליטים

מבחינה טכנית, סלעים אולטרה-אשלגניים ומכילי מליליט נחשבים קבוצה נפרדת בהתבסס על מודלים של התכה, הנחשבים אולטרה-מאפיים בשל תכולה נמוכה במיוחד של סיליקה ותחמוצות מגנזיום. סלעים כאלה שמקורם במעטפת, נחשפים על-פני הקרום, אם כי לא נצפו התפרצויות היסטוריות שפלטו אותם על-פני השטח. סלעים אלה נדירים ומופיעים לרוב כמחדרים.
היווצרות המאגמה היוצרת סלעים אלה תלוי בכמה גורמים:
עומק רב של התכה חלקית
טמפרטורה נמוכה של התכה חלקית
עושר ביסודות ליתופיליים ("אוהבי" סיליקט) דוגמת אשלגן, בריום, צזיום ורובידיום
עושר בהרצבורגיט (Harzburgite, סוג של פרידוטיט)
עושר בפירוקסן ופלוגופיט מתוך המעטפת
קיום מים ופחמן דו-חמצני במקורות המאגמה, כאשר כל אחד מהם יוצר מאגמה ייחודית
תגובה של הנתך עם סלעי הסביבה בעת הובלת המאגמה
נוכחות של סלעי משקע שהופחתו אל תוך המעטפת
דוגמאות לסלעים אולטרה-אשלגניים:
למפרופיר (Lamprophyre)
קימברליט
למפרואיט (Lamproite)
סלעי לוסיט
לויקוגרניט (Leucogranite) – מחדרים נושאי פלדשפטואידים הנובעים מהתכה של קרום גרניטי
סלעים אולטרה-מאפיים > סלעים מותמרים אולטרה-מאפיים

התמרה של סלעים אולטרה-מאפיים בנוכחות מים או פחמן דו-חמצני יוצרת שני סוגים עיקריים של סלעים אולטרה-מותמרים: קרבונטים של טלק וסרפנטיניט (Serpentinite) – סלע המורכב ממינרל אחד לפחות מקבוצת הסרפנטין.
התגובה הכימית בקרבונטים של טאלק מתרחשת בסלעים אולטרה-מאפיים בהתמרה נמוכה בפאצייס צפחות ירוקות וגרנוליט, כאשר הסלע נחשף לנוזלי התמרה בריכוז מולרי של יותר מ-10% פחמן דו-חמצני. כאשר נוזלים בריכוז נמוך יותר באים במגע עם סלע אולטרה-מאפי, התגובה הכימית תיצור הרכב כלוריטי-סרפנטיני-אמפיבולי.
סלעים אולטרה-מאפיים ורגולית

סלעים אולטרה-מאפיים אלקליים מספקים איזון והזנה לקרקעות הנוצרות מהם ויוצרות רגולית ביחד עם הפרידוטיט והסרפנטיניט, בהם ריכוז גבוה יותר של מגנזיום וסידן, ריכוז רעיל של כרום וניקל, וריכוזים נמוכים של זרחן ואשלגן. מרכיבים אלה יוצרים קרקע גידול לצמחייה ייחודית דוגמת יערות הגשם בקלדוניה החדשה. במקרים רבים נוצרות שכבות ציפוי כנארי של מגנזיט ולטריט עתיר חרסית, בעיקר באזורים טרופיים וסובטרופיים. בליה של סלעים אולטרה-מאפיים עשויה ליצור שכבה לטריטית של ניקל, המשמשת עפרה להפקתו.
תפוצה

מרבית הסלעים האולטרה-מאפיים נחשפים בחגורות אורוגניות, בעיקר בפיסות קרום מהארכאיקון והפרוטרוזואיקון. במקרים רבים נחשפים הסלעים באופיוליטים – פיסות חשופות של קרום אוקייני והמעטפת העליונה החשופות על-פני השטח, שמקורן לאורך ומעל אזורי הפחתה.
ראו גם

גאולוגיה - מונחים
פטרולוגיה
מאפי
מאגמה
לבה
הערות שוליים

↑  Encyclopedia of Geology, Elsevier Academic Press, First edition 2005, ISBN 0-12-636380-3, כרך 3, עמ' 260
↑  סוגים מיוחדים של לבה
| --- | --- |
בקרת זהויות :  NLI: 987007543783705171  GND: 4186709-9 
קומטיט
קימברליט מארצות הברית
אופיוליט המייצג את תחום אי הרציפות מוהורוביצ'יץ' בתחומי הפארק הלאומי גרוס מורן
אירמפריד אברל

| --- | --- |

 לידה:  8 בספטמבר 1910 האימפריה האוסטרו-הונגרית ברגנץ, האימפריה האוסטרו-הונגרית 
 התאבד:  16 בפברואר 1948 (בגיל 37) ארצות הברית אולם, אזור הכיבוש האמריקאי בגרמניה 
 מדינה:  האימפריה האוסטרו-הונגרית, אוסטריה, גרמניה הנאצית 
 השכלה:  אוניברסיטת אינסברוק 
 השתייכות:  אס אס 
 דרגה:   אונטר-שטורמפיהרר
 
אירמפריד אברל (בגרמנית: Irmfried Eberl; ‏8 בספטמבר 1910 – 16 בפברואר 1948) היה קצין נאצי מאוסטריה שעזר להקים את מחנה ההשמדה טרבלינקה ועמד בראשו מ-11 ביולי 1942 ועד ל-26 באוגוסט 1942. כפסיכיאטר, אברל היה הרופא היחיד שפיקד על מחנה השמדה. בינואר 1948 הוא נעצר, אך לפני שהחל משפטו הוא התאבד בתלייה.
ביוגרפיה

אירמפריד אברל נולד למשפחה בורגנית בברגנץ שבאוסטריה ב-8 בספטמבר 1910. הוא הצטרף למפלגה הנאצית ב-8 בדצמבר 1931 בעודו סטודנט לרפואה באוניברסיטת אינסברוק. את לימודי החובה שלו סיים אברל בשנת 1933 ואת תעודת הדוקטורט שלו קיבל שנה לאחר מכן. הוא לא התקבל למשרות בשירות המדינה בשל התמיכה במפלגה הנאצית. ב-1936 עבר להתגורר ברייך הגרמני ושם עבד לראשונה כרופא מתמחה וב-1937 קיבל משרה ציבורית במשרד הבריאות הראשי בברלין. בהמשך עוסק בפסיכיאטריה, הוא היה תומך נלהב ברעיון הוצאתם להורג של בעלי המחלות הנפשיות.
בשנת 1937 או 1938 נשא אברל את אשתו הראשונה, רות רֶם (Ruth Rehm;‏ 1907-1944) מאולם.
כאשר קמה תוכנית T4 - אותנסיה, אברל השתתף בה מרצון. ב-1 בפברואר 1940, בעודו בן 29, היה אברל הרופא האחראי על מרכז ההמתה בברנדנבורג. בסתיו 1941 החזיק בתפקיד זהה במרכז ההמתה בברנבורג. הגם שלא הורו להם לקחת חלק בדבר, פסיכיאטרים דוגמת אברל לקחו חלק פעיל בהצדקה, תכנון וביצוע של הריגה המונית של מוגבלים בנפשם, וסללו את הדרך להשמדה שבאה לאחר מכן של היהודים ושל "בלתי-רצויים" נוספים בשואה.
לאחר מחאת הציבור בגרמניה נגד תוכנית האותנסיה, התוכנית הופסקה ואברל מצא את עצמו מחוסר עבודה. מצב זה לא נמשך זמן רב, שכן ההנהגה הנאצית לקחה את ההחלטה להשתמש באנשי הצוות שהשתתפו בתוכנית על מנת לרצוח קבוצה גדולה בהרבה של אנשים בפולין, בעזרת השיטות שפותחו ושוכללו במסגרת התוכנית T-4. אברל הוצב תחילה במחנה ההשמדה חלמנו לפרק זמן זעום. ב-11 ביולי 1942, אברל הועבר למחנה טרבלינקה על מנת לשמש כמפקד המחנה, העברתו למחנה הייתה חלק ממבצע ריינהרד. ניהולו הכושל של אברל את המחנה נתפס כהרסני ביותר בעיני עמיתו וילי מנץ.
אונטרשארפיהרר (הדרגה המקבילה לסמל באס אס) וילי מנץ, איש אס אס ששירת בטרבלינקה, העיד על הנהגתו של אברל:
"הוא היה מאוד אמביציוזי. נאמר שהוא זימן יותר טרנסנפורטים מכפי שהוא יכל "לעבד" במחנה. פירוש הדבר שרכבות היו צריכות לחכות מחוץ למחנה מפני שאסירים מהטרנספורט שהגיע לפניהם עדיין לא הוצאו להורג. היה חם מאוד בתקופה ההיא וכתוצאה מההמתנה הארוכה ברכבות המסע בחום העז אנשים רבים נהרגו. בזמן זה, הרים שלמים של גופות נערמו על הרציף. אז האופטשארפיהרר כריסטיאן וירט הגיע לטרבלינקה וטיפל בפקק. ואז יום אחד, ד"ר אברל לא היה שם יותר..."
לדברי אס-אס אונטרשארפיהרר האנס הינגסט:
"הרצון של ד"ר אברל היה להגיע למספרים הגבוהים ביותר האפשריים ולעקוף את כל המחנות האחרים. כל כך הרבה טרנספורטים הגיעו עד כדי כך שפריקתם והמתת האנשים בגז לא הייתה יכולה להתבצע".
אברל הוצא ממחנה טרבלינקה ב-26 באוגוסט 1942, עקב אי-יכולתו לארגן את השמדת הגופות של אלפי האנשים שנרצחו, והוחלף על ידי פרנץ שטנגל שהיה לפני כן מפקד מחנה ההשמדה סוביבור. אברל גם שוחרר מתפקידו כמפקד מחנה ריכוז, מפני שלא הצליח להרוג אנשים באופן קצוב ויעיל מספיק, וכן מפני שלא הסתיר כראוי את מעשי הרצח מהאזרחים המקומיים. למשל, צחנת הגופות שלא נקברו הייתה כה עזה עד שהיה ניתן להריחה עד למרחק של כ-10 ק"מ מהמחנה, מרחק גדול מספיק לעיירה המקומית טרבלינקה הקרובה למחנה. תושבי העיירה, שהריחו את הריח העז, הבינו שאנשים רבים מצאו אותם מותם באופן לא-טבעי בקרבתם והדבר עורר את דאגתם. ההנהגה הנאצית רצתה להימנע ככל הניתן מידיעתם של האזרחים בקרבת שטחי המחנות על המתבצע בהם, שכן הם היו יכולים לנסות להתערב או למחות על פעולותיה.
אברל היה גם ככל הנראה חלק מקבוצה במחנה שהייתה גונבת את רכושם של הנרצחים ושולחת את השלל לנציגות של היטלר בברלין. פעולה זאת הייתה אסורה בתוקף על ידי הימלר, שכן הוא רצה שרכוש זה ייתרם לטובת המאמץ המלחמתי.
בשנת 1944 הוא הצטרף לשורות הוורמאכט עד לסיום המלחמה.
ביוגרפיה > אחרי מלחמת העולם השנייה

בסיומה של המלחמה מצא אברל את עצמו אלמן לאחר מותה של אשתו השנייה, והמשיך לעסוק ברפואה בבלאובוירן.
בחודש ינואר 1948 נעצר, והוא התאבד בתלייה בחודש שלאחריו כדי להימנע ממשפט.
בשנת 1970, שטנגל, שהיה בכלא בגין פשעיו באותם ימים, תיאר את טרבלינקה כשהוא הגיע למחנה לראשונה עוד בזמן פיקודו של אברל על המחנה:
"נסעתי לשם, יחד עם נהג אס-אס...יכולנו להריח אותו מכמה קילומטרים. הדרך עברה לצד פסי הרכבת. כשהתקרבנו לטרבלינקה אך עדיין במרחק של כנראה 15 או 20 דקות נסיעה, התחלנו לראות גופות לצדי המסילה, בתחילה רק שתיים או שלוש, ואז יותר כשנסענו לעבר מה שנקרא תחנת טרבלינקה, היו מאות מהן - זרוקות שם - הן היו בבירור שם במשך כמה ימים, בחום. בתחנה הייתה רכבת מלאה ביהודים, חלקם מתים, חלקם עדיין חיים - נראה שהיא הייתה שם ימים".
כאשר הגעתי למחנה ויצאתי מהמכונית מיד נתקלתי בכסף שהגיע עד לברכיי; לא ידעתי לאיזה כיוון לפנות, להיכן ללכת. נתקלתי ברשימות, מטבעות, אבנים יקרות, תכשיטים, בגדים...הריח היה בלתי ניתן לתיאור; מאות, לא, אלפי הגופות בכל מקום, מרקיבות, מצחינות. מעבר למחנה ביערות, רק כמה מאות יארדים מעבר לגדרות התיל ולאורך כל היקף המחנה, היו אוהלים ומדורות דולקות יחד עם קבוצות של שומרים אוקראינים ובחורות - בהמשך גילתי שהיו זונות מוורשה - מנופפים, שתויים, רוקדים, שרים, משמיעים מוזיקה - ד"ר אברל, המפקד, ערך לי סיור במחנה, היו יריות מכל עבר...".
דמותו בתרבות

אברל היה אחד מנושאי הסרט "טיפול בחיסול" ("Healing in killing") משנת 1998. נושאו השני של הסרט היה קרל קלאוברג.
הערות שוליים

↑  Ernst Klee, Dressen, Willi, Riess, Volker The Good Old Days: The Holocaust as Seen by Its Perpetrators and Bystanders, p. 245. ISBN 1-56852-133-2.
↑  Yitzhak Arad. Belzec, Sobibor, Treblinka: the Operation Reinhard death camps. Indiana University Press, Bloomington, 1987, p. 87.
↑  Saul Friedländer. The Years of Extermination: Nazi Germany and the Jews, 1939-1945, p. 432.
↑  Sereny, Gitta, The Healing Wound -- Reflections on Germany 1938-2001, page 117, Norton, 2001 ISBN 0-393-04428-9
| --- | --- |
בקרת זהויות :  NLI: 987007329068505171  GND: 131395890  ISNI: 0000 0000 5375 6400  LCCN: no2006098513  NTA: 292702728  SUDOC: 110923316  VIAF: 23270538   WorldCat (עם VIAF): 23270538 
מכתב של אברל לממונה על גטו ורשה, היינץ אוארסוולד מיום 19 ביוני 1942 על משלוח חומרים וציוד למחנה
אירמנטס סטומבריס

אירמנטס סטומבריס (בליטאית: Irmantas Stumbrys;‏ 30 במאי 1972, באליטא, הרפובליקה הליטאית, ברית המועצות – 15 בנובמבר 2000, פוניבז', ליטא) היה כדורגלן ליטאי, ששיחק בעמדת הקשר.
קריירה

סטומבריס החל לשחק כדורגל במולדתו אליטא, מאמנו הראשון היה פטרס סימונביצ'יוס. בגיל 12 זומן לאקדמיית ספורט בפוניבז', בשנים 1991–1995 שיחק בקבוצת "אקרנאס" המקומית. לאחר שהופיע ב"קרדה-סקאלאס" בתחילת 1997, הוא הוזמן על ידי מאמן זניט סנקט פטרבורג אנטולי בישובץ. סטומבריס שיחק 15 משחקים בקבוצה, כבש שער אחד, אך לאחר פציעה הפסיק לשחק והושאל לאקרנאס. בשנת 1999 חזר לפטרבורג, אך שיחק רק 5 משחקים בקבוצת המילואים של "זניט" ועבר לטורפדו-זיל, שם שיחק 52 משחקים וכבש 7 שערים בעונה וחצי.
במדי נבחרת ליטא בשנים 1991–1999 הוא הופיע ב-37 משחקים, כבש 2 שערים.
מוות

ב-15 בנובמבר 2000 גופתו של סטומבריס נמצאה בפאתי פוניבז' ליד בית קפה ברכב האופל אסטרה שלו. חקירת משטרה ונתיחה שלאחר המוות חשפה שמת מקליע אקדח ברקה, היה לידו אקדח מקארוב. תיאוריות שונות הועלו בשאלה האם הוא נהרג או התאבד.
משפחתו

זוגתו הייתה אינטה סטומבריינה, שילדה לו את בנו דומיניקאס (נולד ב-1996). החותן היה ראש עיריית פוניבז'.
תארים

אליפות ליטא (1): 1993
הערות שוליים

↑  Ирмантас Стумбрис, Литва
↑  Погиб Ирмантас Стумбрис
↑  ПОСЛЕДНИЙ ТАЙМ ИРМАНТАСА СТУМБРИСА
אליס בארץ הפלאות (משחק מחשב)

| --- | --- |

 כללי
 תאריך הוצאה:  2 במרץ 2010
 סוגה:  משחק פעולה-הרפתקאות, משחק פלטפורמה, משחק מטרוידבניה
 פיתוח:  Étranges Libellules
 הוצאה לאור:  Disney Interactive Studios 
 ארץ מקור:  צרפת 
 שפות:  אנגלית, ספרדית, הולנדית, פולנית, גרמנית, צרפתית, איטלקית, רוסית 
 הפצה:  Disney Interactive Studios
 דרישות תוכנה
 מצבי משחק:  יחיד עם חבר
 דירוג:  מגיל 12 ומעלה
 פלטפורמות:  מחשב אישי, ווי, נינטנדו DS
 
אליס בארץ הפלאות (באנגלית: Alice in Wonderland) הוא משחק וידאו שפותח על ידי חברה צרפתית. המשחק יצא ב-2 במרץ 2010 ל-נינטנדו DS, ל-Wii ולמחשב.
היסטוריה

ב-23 ביולי 2009, חברת Disney Interactive Studios הודיעה שיהיה משחק מחשב על "אליס בארץ הפלאות" שמפותח על ידי חברה צרפתית. המשחק מתוכנן לצאת לשיווק בחנויות באותו שבוע של הסרט. המשחק יהיה מבוסס על הסרט, ובנוסף יכלול אתגרים שדורשים חשיבה עצמאית.
תקציר המשחק

המשחק מאפשר לשחקנים להדריך, להגן ולסייע לאליס כשהיא מטיילת דרך ארץ תת, תוך כדי התרת פאזלים מעוותים במשחק. לאורך הדרך, על השחקן, להשתמש בכוחות המגוונים וייחודיים של הדמויות, שלכל אחד יש יכולות ייחודיות שיעזרו לשחקן להתחמק ממלכודות ולפתור חידות מאתגרות. על השחקן, לבחור בחוכמה בכל אחת מיכולותיהם של הדמויות ולשלב את היכולות על מנת לפתור חידות מורכבות יותר
שלבים

המשימה העיקרית במשחק זה להדריך את אליס ולחקור את נפלאות ארץ תת-ולמצוא את חלקי ארץ תת-תוך כדי השלבים:
לאסוף דמויות לקרב נגד הג'ברווקי
לשכנע את הפרחים לפתוח את השער
ללחום נגד הבנדרצבט
להעיף חזירים ירוקים בשביל הטווילידים
להביא את אליס לכובען ושם ללחום בחיילי המלכה האדומה
להיכנס לעולמות מקבילים על מנת למצוא פיצקונן לאליס
לשוטט במדבר ולמצוא פתח לארמון המלכה האדומה
להתגנב לארמון של המלכה האדומה ולהציל את אליס ממנה
להילחם באילוסוביץ' סטיין (נסיך הלבבות) במאורת הבנדרצבט, ולרכוש את אמונו של הבנדרצבט
למצוא את ארמונה של המלכה הלבנה
למצוא את חליפת השריון של אליס בארץ תת
להילחם נגד הג'ברווקי
נוסף על כן, בין השלבים, על השחקן להשתמש בדמויות שקיבל על מנת לפתור אתגרים ופאזלים שונים ומאתגרים.
הדמויות ויכולותיהן

הדמויות מופיעות לפי סדר הופעתן:
הארנב הלבן/מקטסוויפ - מוביל את אליס לארץ תת, בעל יכולת להקפיא חפצים וחיילים אדומים לזמן קצר
החורפנית/מלייאמקן - לא מחבבת את אליס, אין לה יכולות, אבל מיומנת בקרבות
הארנביב/תאקרי - ארנב במסיבת התה של הכובען, עוזר לאליס בארץ תת, בעל יכולות טלקנטיים להזיז חפצים
הכובען/טרנט הייטופ - מחבב את אליס ועוזר לה להתכונן למלחמה, שונא את צ'שייר, בעל יכולת פרספקטיבית לשנות זוויות של דברים וחפצים
החתול החייכן/צ'שייר - עוזר לאליס בארץ תת, בעל יכולת להעלים את עצמו וחפצים שונים במידת הצורך
דמויות שלא ניתן לשחק:
אליס - גיבורת המשחק, במהלך המשחק יש להדריכה לקרב נגד הג'ברווקי
המלכה הלבנה - עוזרת לאליס, צריכה להשיב לעצמה את כס המלכות שנלקח ממנה על ידי אחותה
אבשלם - הזחל הרגזן והאורקולם של ארץ תת. מראה לאליס את יעודה במסע
הטווילידים - נותנים לחבורה משימות שונות במהלך המסע
המלכה האדומה - אחותה של המלכה הלבנה, לקחה ממנה את כס המלכות
אילוסוביץ' סטיין - נסיך הלבבות, נלחם נגד אליס וחבריה
הבנדרצבט - מפלצת לבנת פרווה שבתחילה המטרה שלו זה לתפוס את אליס, אך כשאליס נותנת לו את העין שמלייאמקן עקרה לו, הוא רוכש את אמונה ועוזר לחבורה לברוח מאילוסוביץ'
בונוסים

במהלך המשחק, השחקן ימצא תיבות "פנדורה" שאם הוא יפתח אותם, הוא ירוויח נקודות. הנקודות שהוא ירוויח, יעזרו לו לקנות חיילי שחמט במהלך שיטוטיו בארץ תת. חיילי השחמט שהשחקן יקנה יעזרו לו 
לפתוח מהלכי מלחמה חדשים של הדמויות ובין היתר גם אופציות להשתמש בכוחות הדמויות למטרות שונות. ישנן תיבות "פנדורה" מסוימות, שעל מנת לפותחן, השחקן יצטרך להשתמש ביכולות של הדמויות.
קבלה

גרסת ה-PC של המשחק קבלה ביקורות מעורבות, עם ציון ממוצע של 63 מתוך 100 ב-Metacritic
מיכאל אפרטי מאתר "GameZone" נתן לגרסת הWii דירוג של 7.6 מתוך 10, ואמר, "שהמשחק הכללי הוא ששום דבר לא קרה קודם, למשחק יש עדיין קצב נחמד אליו. זה מה שזה - התאמת משחק של סרט, מעט בלתי שגרתי, אבל נגיש ". מצד השני, "GameSpot" נתנו למשחק ציון של 6 וחצי מתוך 10 וקבע שזה "דירוג הוגן". האתר ציין שכמה ממכניקות הפאזל של המשחק וכדומה כנקודות טובות, בעוד הקרב החוזר, משחק הקול הגרוע וחוסר אחידות חזותי היוו נקודות רעות. לשם ההשוואה, גרסת DS של המשחק הסתדרה היטב, והרוויח ציון של 8 וחצי מתוך 10 והדירוג נקבע "מצוין".
הערות שוליים

↑  הדירוג באתר Metacritic
↑  הדירוג באתר GameSpot
אלדברה (כפר)

| --- | --- |
סמל אלדברהסמל אלדברה

 מדינה:  הונגריה הונגריה
 חבל:  צפון הונגריה
 מחוז:  הווש הווש
 נפה:  נפת פיזשאבון
 שטח:  21.78 קמ"ר
 אוכלוסייה:  ‏
  ‑ בכפר:  702 (1 בינואר 2021)
 קואורדינטות:  47°47′17″N 20°13′46″E﻿ / ﻿47.78812°N 20.22954°E﻿ / 47.78812; 20.22954 
 אזור זמן:  UTC +1
 http://www.aldebro.hu
  מפת מיקום  מפה מפורטת   (למפת הונגריה מוגדלת) בודפשט דברצן מישקולץ סגד פץ' גיור נירג'האזה קצ'קמט אוסטריה סלובקיה אוק. רומניה סרביה קרואטיה סל.אלדברה(למפת הונגריה רגילה) בודפשט דברצן מישקולץ סגד פץ' גיור נירג'האזה קצ'קמט אוסטריה סלובקיה אוק. רומניה סרביה קרואטיה סל.אלדברה  he tabBackground:;tabBorder:#aaa;defaultTab:0;
 
אלדברה (בהונגרית: Aldebrő) הוא כפר במחוז הווש בצפון מזרח הונגריה. עד לשואה הייתה בו קהילה יהודית.
כמו יישובים רבים באירופה גם באלדברה מספר התושבים נמצא בירידה. כך, בשנת 1990 חיו בכפר 763 תושבים ובשנת 2021 רק 702 תושבים.
על פי ממצאים ארכאולוגיים האזור מיושב מתקופת הברזל.
יהודי אלדברה

בשנת 1880 חיו באלדברה 13 יהודים ובשנת 1910 חיו בה 2 יהודים. בשנת 1944 נרצחו יהודים מהכפר בשואת יהודי הונגריה.
הערות שוליים

↑  נתוני הכפר באתר הלמ"ס ההונגרי
↑  מפקדי האוכלוסין של יהודי הונגריה, 1993
↑  תיעוד יהודי אלדברה שנרצחו בשואה
| יישובים במחוז הווש |
| --- | --- | --- |
| ערי המחוז | אגר  |  |
| ערים |  בלפאטפלווה •  פיזשאבון •  ג'נג'ש •  ג'נג'שפטה •  הטוון •  הווש •  קישקרה •  לרינצי •  פטרוואשארה •  ורפלט |  |
| כפרים | אפץ •דורמאנד •אצ'ד • אנדורנקטאליה • באטור • דמיין • אגרבקטה • אגרבוץ' • אגרצ'הי • אגרסלוק • אגרסולאט • פלדברה • פלשטארקאן • הוושרניוש • קרצ'נד • מקלאר • נג'טאליה • נוסוואי • נובאי • אושטורוש • סרוושקה • סוץ' • אבשאר • אטקאר • אדאץ' • דטק • דומוסלו • ג'נג'שהלאס • ג'נג'שאורוסי • ג'נג'שוימוש • ג'נג'שטריאן • הלמאיוגרה • קראצ'ונד • קישנאנה • לודש • מרקז • נג'פיגד • נג'רדה • פאלושוורשמרט • וץ' • וישונטה • ויסנק • מאטראסנטאימרה • אטאן • בוצונאד • ארדטלק • ארק • הוושווזקן • קמלה • פיי • טרנבוד • טרנמרה • טרנארש • טרנסנטמיקלוש • טרנז'דאן • טנק • טיסנאנה • זראנק • בולדוג • צ'אן • הרד • הורט • קרקהרסט • נג'קקנייש • פטפיבאניה • רוז'סנטמארטון • סיצ'י • זג'ווסאנטו • בלטון • בקלצה • ביקסנטמארטון • נג'ווישניו • סילוואשווארד • אלדברה • בשנייטלק • אגרפרמוש • קאל • קאפולנה • קומפולט • מזסמרה • מזטארקאן • נגיוט • פורוסלו • שרוד • סיהלום • טופלו • אוילרינצפלווה • בודון • ביקסק • ביקסנטארז'בט • ארדקוושד • פדמש• אישטנמזיה • איוואד • קישפיזש • מאטרבלה • מאטרדרצ'קה • פראד • פראדששוואר • רצ'ק • שירוק • סאילה • סנטדומונקוש • טרנללס • טרפש • וארסו |  |
| יישובים בנפת פיזשאבון |
| --- | --- | --- |
| יישובים | פיזשאבון • אלדברה • בשנייטלק • דורמאנד • אגרפרמוש • קאל • קאפולנה • קומפולט • מזסמרה • מזטארקאן • נגיוט • פורוסלו • שרוד • סיהלום • טופלו • אוילרינצפלווה |  |
אלדאר פרקש

| --- | --- |

 לידה:  27 במרץ 1909 אויפשט, הונגריה 
 פטירה:  11 בדצמבר 1981 (בגיל 72) בודפשט, הרפובליקה העממית ההונגרית 
 מדינה:  הונגריה 
 מקום קבורה:  בית הקברות קרפשי 
 פרסים והוקרה:  פרס מונקאצ'י (1950)  פרס מונקאצ'י (1953)  פרס SZOT (1972) 
 
קרל מרקס- פסלו של אלדאר פרקש
אלדאר פרקש (בהונגרית: Farkas Aladár; אויפשט, 27 במרץ 1909 – בודפשט, 11 בדצמבר 1981) היה פסל, זוכה פרס מיהאי מונקאצ'י (1950, 1953), זוכה פרס SZOT (1972), ופרס האמן המצטיין (1971).
ביוגרפיה

אלדאר פרקש נולד באויפשט כילד שביעי במשפחה יהודית בת תשע נפשות. הוריו היו וילמוש פרקש, סנדלר והלנה ויטריול (אילונה). הוא החל את לימודי האמנות בבית הספר לעיצוב תעשייתי. משנת 1930 יצר באופן קבוע. בין 1937 לבין 1939 שהה בפריז, שם למד בבית הספר לאמנויות יפות, הצטרף לתנועת פועלי צרפת, והיה חבר במפלגה הקומוניסטית של צרפת. הוא חזר להונגריה בשנת 1939 והצטרף ל"קבוצת האמנים הסוציאליסטים". בשל יהדותו לא היה יכול להציג, אלא במסגרת אומיקה - ההתאחדות הלאומית היהודית-הונגרית לחינוך ורק בפני קהל יהודי. לאחר מכן נלקח לשרות העבודה בזמן מלחמת העולם השנייה (עבודות כפייה לגברים יהודים עבור הצבא ההונגרי). הוא הצליח לשרוד ובתום המלחמה עבר למוסקבה. משנת 1946 עד 1948 הוא היה ראש מחלקת התרבות של מכרות הפחם הממלכתיות ההונגריות ומארגן התערוכות הנודדות באזורי הכרייה. בשנת 1947 אורגנה תערוכה משותפת שלו עם הצייר אישטוואן פאל נוליפה. בשנת 1948 השתתף באגודה לאמנויות, ובשנת 1949–1950 בהקמת התאחדות האמנים היוצרים. משנת 1952 עד 1953 יצר סדרת פסלים שמתארת את המאבקים של העם הקוריאני. משנת 1956 יצר כמה פסלים ולוחות על "משמר הפועלים". הוא ארגן את תערוכת האוסף שלו בשנת 1960 במוזיאון ארנסט עם הצייר קארוי היי. בשנת 1965 יצר קומפוזיציות פלסטיק קטנות על מלחמת וייטנאם. ובאותה השנה הוצגו עבודותיו על ידי הגלריה הלאומית של הונגריה. בשנת 1966 הוא היה בסיור לימודים בפריז. בשנת 1967 נסע לווייטנאם בהזמנת הו צ'י מין.
עבודתו

עבודתו התאפיינה בשילוב מוזר של פעילות תנועת העבודה ויצירה אמנותית. הגישה האמנותית שלו והנושא נקבעו על פי מוצאו הפועלי, יחסו הפוליטי, והזדהותו עם המדוכאים בכל עת. פסליו משמרים את הרומנטיקה המהפכנית של שנות השלושים, אולי הידוע שבהם הוא הפסל הקטן והנמרץ של האם הספרדייה (1937), שמסמל את הנקמה של מלחמת האזרחים בספרד. הוא זכה לתהילה בינלאומית עם סדרת הפסלים שלו (1964–1965) לזכר זוועות מלחמת וייטנאם.
פרסים, הכרות

פרס מיהאי מונקאצ'י (1950, 1953)
מדליית הכבוד למען המולדת הסוציאליסטית (1967)
דרגת הזהב של מסדר העבודה (1969, 1975)
פרס אמן המעוטר (1971)
פרס SZOT (1972)
עבודותיו העיקריות > פסלים ציבוריים

אנדרטת השחרור (אבן וברונזה, מאקו, 1948–1949)
ילד משחק בכדור (מברונזה, קומלו, 1954)
מרקס (ברונזה, אוניברסיטת קרל מרקס לכלכלה, 1957)
אנדרטת השחרור (ארד, נג'קניז'ה, 1959)
ילדה יושבת עם ספר (אבן, נייקלקדהאזה, 1964)
קבר שאנדור ואנדור (ברונזה, בית עלמין קרפשי, 1965)
לוח הזיכרון של שאנדור ואנדור (שיש אדום, בודפשט, דרך דוז'ה ג'רג'  1966)
נער מתנדנד עם דובון (ארד, קישמרוש, 1968)
הו צ'י מין סיטי (ברונזה, בודפשט, 1970)
אנדרטת שאלאי - פירסט (ברונזה, אנדיאלפלד, 1973)
עבודותיו העיקריות > פסלים פלסטיקה קטנים, פסלים

אמי (1930)
ילדה עם כד (אבן מלאכותית, 1934)
אקה הומו (1935)
אם ספרדייה (1937)
אפריקה המתעוררת (1938)
אם ספרדייה (1938)
נשארה בהריון (1938)
כלפי מעלה (1940)
אישה מתפשטת (1940)
אטילה י'וזף (לוח ברונזה, 1940)
אטילה י'וזף (בודפשט, 1942)
פשיזם (לוח ברונזה, 1943)
כתבן (1956–1957)
תרנגול גאלי (1968)
פצצת נייטרונים (רובד ארד, 1981)
תערוכות מרכזיות

בודפשט, גלריית צ'וק (1971; עם הצייר דיולה הינץ)
בודפשט, אולם צ'ונטוורי ( 1976 )
בלשגיארמט ( 1975 )
אלבומים

וייטנאם. פסלים מאת אלדאר פרקש 1967
אלדאר פרקש (1984)
אני פסל. אלדאר פרקש בן 100 (הקרן לתועלת הציבור למרכז האמנות יוז'ף אטילה, בודפשט, 2009)
הערות שוליים

↑  "Születési bejegyzése az újpesti polgári születési akv. 476/1909. folyószáma alatt".
↑  Holocaust Survivors and Victims Database
↑  Moszkvában dolgozik egy magyar szobrászművész (1945. július 26.) Magyar Nemzet, 1. évfolyam, 70. szám
| --- | --- |
בקרת זהויות :  ISNI: 0000 0000 7903 5986  LCCN: n85163962  RKD: 433565  ULAN: 500193263  VIAF: 18659461   WorldCat (עם VIAF): 18659461
אייפקס מוטורס

אייפקס מוטורס (באנגלית: Apex Motors) היא יצרנית רכב בריטית-הונג קונגית שנוסדה על ידי האחים ג'ייסון וגארי לאונג. החברה הוקמה בשנת 2018, לאחר שהשניים היו חלק מפרויקט Elemental RP-1. בשנת 2019 הציגה החברה את הדגם AP-1, מכונית ספורט המתאימה למסלול ולכביש, המונעת במנוע בנפח 2.3 ליטר מתוצרת פורד, בעל הספק של 400 כוח סוס. משקלה הנמוך של המכונית, רק 1,200 ק"ג, איפשר לה להגיע לביצועים גבוהים. המכונית יוצרה בייצור מוגבל. במרוץ 2020 הציגה החברה את הדגם השני שלה, אייפקס AP-0, מכונית ספורט חשמלית במרכב קופה. המכונית צפויה להיכנס לייצור סדרתי במהלך שנת 2020.
הערות שוליים

↑  The Apex AP-0 is a 649-hp EV that weighs 2,645 pounds, Autoblog.com, 14 March 2020
↑  The Apex AP-0 Will Be A Surprisingly Lightweight EV Sports Car, Car Throottle, 10 March 2020
↑  The Apex AP-0 was designed to be a cyber dragon, Top Gear, 20 March 2020
אכזריות בלתי נסבלת

| --- | --- |

כרזת הסרט
 בימוי:  ג'ואל כהן, אית'ן כהן 
 הופק בידי:  בריאן גרייזר   ג'ואל כהן   איתן כהן
 תסריט:  רוברט רמזי   מתיו סטון   ג'ון רומנו   איתן כהן   ג'ואל כהן
 עריכה:  האחים כהן (תחת שם העט "רודריק ג'יינס")
 שחקנים ראשיים:  ג'ורג' קלוני   קתרין זיטה-ג'ונס   ג'פרי ראש   סדריק הבדרן   אדוארד הרמן   פול אדלשטיין   ריצ'רד ג'נקינס   בילי בוב תורנטון
 מוזיקה:  קרטר בורוול 
 צילום:  רוג'ר דיקינס 
 מדינה:  ארצות הברית 
 חברת הפקה:  Imagine Entertainment 
 חברה מפיצה:  סרטי יוניברסל
 שיטת הפצה:  וידאו על פי דרישה 
 הקרנת בכורה:  10 באוקטובר 2003
 משך הקרנה:  96 דק' 
 שפת הסרט:  אנגלית 
 סוגה:  קומדיה רומנטית, סרט דרמה, דרמה קומית, סרט פשע 
 תקציב:  60,000,000‏$
 הכנסות:  120,217,409‏$
 הכנסות באתר מוג'ו:   intolerablecruelty
 www.intolerablecruelty.com
 דף הסרט ב־IMDb
 
אכזריות בלתי נסבלת (באנגלית: Intolerable Cruelty) הוא סרט קומדיה בבימוים של האחים ג'ואל ואיתן כהן שיצא לאקרנים בשנת 2003, בכיכובם של ג'ורג' קלוני, קתרין זיטה-ג'ונס, בילי בוב תורנטון וסדריק הבדרן.
תקציר העלילה

מיילס מאסי, עורך דין העוסק בענייני גירושין ונחשב למצליח ביותר כיוון שמעולם לא הפסיד במשפט, פוגש במרילין, התובעת את אחד הלקוחות שלו. מאסי מתאהב בה ממבט ראשון, אך בכל זאת שומר על קור רוח מסוים, ואף זוכה במשפט ומותיר את מרילין חסרת כול, לאחר שהוכיח כי מרילין התחתנה רק על מנת לזכות ברכושו של בעלה לאחר גירושיהם.
לאחר זמן מה מרילין מפברקת נישואים לשחקן המתחזה לאיל נפט מיליארדר, כחלק מתוכנית להוליך את מאסי שולל, להתחתן איתו ולזכות בכל כספו. ואמנם, לאחר שמרילין "מתגרשת" מהשחקן אליו "נישאה", היא מפתה את מאסי להתחתן איתה ולקרוע את הסכם הממון עליו חתמו, כך שברגע שיתגרשו היא תקבל מחצית מכספו של מיילס העשיר. מכיוון שמיילס סבור כי מרילין עשירה ממנו וקריעת הסכם הממון על ידה הוא אקט של הבעת אמון בו, הוא משתף עימה פעולה בכך.
בהמשך הסרט מתגלה כי בעלה לשעבר של מרילין נפטר ולא עדכן את צוואתו לאחר הגירושין, כך שמרילין מקבלת את כל כספו של המנוח, ועל כן קריעת הסכם הממון על ידי ידה פועלת לטובתו של מיילס. לאחר מאבק נוסף ביניהם, הסרט מסתיים בכך שמיילס ומרילין מתחתנים וחיים בעושר.
נתונים פיננסיים

לסרט היה התקציב הגבוה ביותר מבין כל סרטיהם של האחים כהן: 60 מיליון דולר, ובכך "עקף" את "הקפיצה הגדולה", שכן בסרט זה הושקעו 25 מיליון דולר בלבד.
בשבוע הפתיחה שלו, הסרט גרף מעל 12 מיליון דולר בארצות הברית בלבד.
אלכס וילסון (1908)

אלכסנדר וילסון (באנגלית: Alexander Wilson‏; 29 באוקטובר 1908 - 8 באפריל 1971) היה כדורגלן סקוטי ששיחק בעמדת השוער.